MEGA บวก 3% ลุ้นปีนี้รายได้โต 10% รับยอดขายอาหารเสริมพุ่ง โบรกชูเป้า 59.25 บ.
MEGA บวก 3% โบรกชูเป้า 59.25 บ.  หลังบริษัทตั้งเป้ารายได้ปีนี้โต 5-10% รับยอดขายอาหารเสริม-บำรุงสุขภาพเพิ่มขึ้น และได้ประโยชน์จากเงินบาทอ่อนค่า
MEGA บวก 3% โบรกชูเป้า 59.25 บ.  หลังบริษัทตั้งเป้ารายได้ปีนี้โต 5-10% รับยอดขายอาหารเสริม-บำรุงสุขภาพเพิ่มขึ้น และได้ประโยชน์จากเงินบาทอ่อนค่า
7 ก.ค. 2565

ผู้สื่อข่าวรายงานว่า วันที่ (7 ก.ค.65) ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 11:23 น. อยู่ที่ระดับ 50.75 บาท บวก 1.50 บาท หรือ 3.05% ทำจุดสูงสุด 51.50 บาท ทำจุดต่ำสุด 49.25 บาท ด้วยมูลค่าการซื้อขาย 148.39 ล้านบาท

บริษัทหลักทรัพย์ คิงส์ฟอร์ด จำกัด (มหาชน) ระบุในบทวิเคราะห์ แนะนำ “ซื้อ” MEGA ราคาเป้าหมาย IAA Consensus 59.25 บาท แนวโน้มการดำเนินงานในปี 2565 ยังคงสดใส เนื่องจากโควิด-19 ส่งผลให้ผู้บริโภคเกิด awareness มีความต้องการอาหารเสริม และผลิตภัณฑ์บำรุงสุขภาพสูงขึ้น ขณะที่สินค้ายายังเป็นสินค้าจำเป็น และ MEGA เองก็ได้ประโยชน์จากเงินบาทที่อ่อนค่า โดยทางบริษัทตั้งเป้ารายได้ปี 2565 จะเติบโตเพิ่มขึ้น 5-10% เมื่อเทียบกับงวดเดียวกันของปีก่อน วางงบลงทุนในช่วงปี 2565-2566 ที่ 537 ล้านบาท โดยในโรงงานไทย 326 ล้านบาท และโรงงานที่อินโดนีเซีย 165 ล้านบาท
สำหรับการขยายโรงงานและเสริมกำลังการผลิตเพื่อรองรับในการออกผลิตภัณฑ์ใหม่ทั้งนี้ตลาดคาด EPS ปี 2565 และปี 2566 ของ MEGA จะยังคงขยายตัวต่อเนื่องจากปี 2564 ที่ 2.23 บาทต่อหุ้น มาอยู่ที่ 2.57 บาทต่อหุ้น และ 2.82 บาทต่อหุ้น ตามลำดับ